《盘泉》
清代·恒仁

山行闻水声，时作隔林响。问人知泉名，穿云事幽访。

溪中晾甲石，数丈平且敞。涓涓新溜泻，势若长川瀁。

清听涤烦襟，临观聊倚杖。即事欲赋诗，佳句堕渺莽。

清泉石上流，初月波中上。此景不易得，吾将夜中往。

作者简介：原封辅国公恒仁，字育万，一字月山，英亲王阿济格四世孙。初袭封，旋罢。有《月山诗集》。